# name
Aprenentatge basat en casos de l’entorn professional: estimació i determinació de propietats d’interès ambiental i farmacològic

# metadata.dc.description.abstract[].value
L’assignatura “Estimació i determinació de propietats d’interès ambiental i farmacològic” és una assignatura del “Màster en Química Analítica” (UB). L’objectiu principal d’aquesta assignatura és que els alumnes coneguin la importància de les propietats fisicoquímiques i biològiques de les substàncies en el procés de desenvolupament de nous fàrmacs i en processos ambientals, així com els principals mètodes de determinació i estimació d’aquestes propietats.
La tipologia de l’assignatura i el nombre reduït d’estudiants en les assignatures de Màster  ha permès enfocar-la com un cas en què l’estudiant havia de caracteritzar una sèrie de compostos, talment com si treballessin en una empresa. El motiu d’aplicar aquesta metodologia docent i principal objectiu del projecte ha estat que l’alumnat fos capaç d’integrar tots els coneixements adquirits a partir d’un exemple pràctic, establint interrelacions entre els diferents conceptes.
 S’ha observat que enfocant l’assignatura com un cas l’alumne s’ha involucrat de forma activa en l’aprenentatge i ha millorat l’adquisició tant dels coneixements com de les habilitats i destreses objecte de l’assignatura. Tot i això, aplicar aquesta metodologia també ha suposat alguns inconvenients, com reduir lleugerament el nivell pel que fa a continguts i la implicació molt més elevada pel que fa a hores de dedicació (presencial i de preparació) per part del professorat. Tanmateix considerem que ha estat una experiència satisfactòria i que s’ha assolit plenament l’objectiu proposat.

# metadata.dc.rights[].value
cc by-nc-nd (c) Fuguet i Jordà, Elisabet et al., 2018

# metadata.dc.title[].value
Aprenentatge basat en casos de l’entorn professional: estimació i determinació de propietats d’interès ambiental i farmacològic